Liste over Norges monarker

**Liste over Norges monarker**, som hersket over et samlet Norge, regnes tradisjonelt fra Harald Hårfagre, muligens som en arv fra Snorres fremstilling i *[[Heimskringla]]*. Det er imidlertid usikkert hvor stabil kongemakten var i de første ca. 150 år, og historikere har argumentert for at Norges kongerekke like gjerne kunne regnes fra Olav Tryggvason, eller fra Harald Hardråde.

Kongerekken er en innfallsvinkel til Norges historie: Den beskriver utviklingen av statsmakten og regjeringen i Norge: fra rikssamling, gjennom middelalderens kirke- og kongeroller, via Kalmarunionen og enevoldstiden, omskiftinger i kjølvannet av den franske revolusjon og Napoleonskrigene frem til dagens konstitusjonelle monarki.

Fram til slutten på borgerkrigstiden i 1240 var Norge politisk fragmentert. De norske kongene hadde liten eller ingen innflytelse over Østlandet før på 1000-tallet, før det var området trolig styrt av danske konger med norske høvdinger som vasaller. Utover 1000- og 1100-tallet fortsatte danske konger å gjøre krav på Norge, og da spesielt østlandsområdene. Borgerkrigstiden var preget av ulike fraksjoner av tronpretendenter, som etter hvert ble til de to hovedfraksjonene baglerne og birkebeinerne, i tillegg til at danske konger fortsatte å blande seg inn. Det er derfor vanskelig å gjengi en korrekt kongerekke for denne tiden, ettersom det kunne være flere konger på én gang i det området som i dag er Norge. Versjonen av kongerekken på Kongehusets hjemmesider inkluderer ikke baglerkongene. Det kan settes spørsmålstegn ved hvorvidt dette er riktig, da baglerkongene ble kongehyllet og regnet som konger i samtiden. Det er viktig å være klar over at det som i dag er Norge, ikke var uavbrutt forent under én konge før med Håkon Håkonsson.

I 1319 kom Norge i union med Sverige ved at Magnus Eriksson arvet den norske kronen av sin morfar Håkon V Magnusson og også ble valgt til svensk konge ettersom han var nevø av den avsatte svenske kongen Birger Magnusson. Magnus' sønn Håkon etterfulgte han som norsk konge i 1355 og giftet seg i 1363 med den danske kong Valdemar Atterdags datter Margrete. Gjennom deres sønn Olav ble Danmark og Norge forent i union i 1380, en union som skulle komme til å bestå i ulike former i over 400 år. 

I 1389 fikk alle de tre nordiske landene Danmark, Norge og Sverige samme regent i Margrete og den såkalte Kalmarunionen, som ble stadfestet i 1397 skulle komme til å bestå frem til 1523 hvor Sverige trakk seg ut av den. I 1448 fikk Danmark og Sverige forskjellige konger, Christian I respektive Karl Knutsson og de kjempet en kort stund om den norske kronen.  I 1450 vant Christian kampen og etter dette kom de danske kongene til å herske over Norge frem til 1814.

De lengstregjerende kongene er Christian IV (60 år), Erik av Pommern (53 år) og Haakon VII (52 år).

## [[Hårfagreætten]] og [[Ladejarl]]ene

## [[Sverreætten]]

## [[Kalmarunionen]]

## [[Dansketiden]] – [[Huset Oldenburg]] 1450–1814

## 1814

## Personalunion med Sverige

## [[Unionsoppløsningen|Et selvstendig Norge, 1905–]]

## Billedgalleri

Fil:Haakon7.jpg|Den unge Haakon VII var sjenert, og kanskje ingen ferdig statsmann ...
Fil:Kong Haakon ankommer Norge 1905.jpg| ...da han ankom Norge 25. november 1905 for å etablere et nytt kongehus.
Fil:Kongebjorka.jpeg|Kongefamilien vant manges respekt for sin holdning under andre verdenskrig. 
Fil:Olav V of Norway.jpg|Olav V var enebarn, og ble øvet i typisk norske idretter som seiling og ski.
Fil:Harald V Norge.jpg|Harald V ble i 1937 den første norskfødte prins på 567 år.


## Referanser


## Eksterne lenker
* 
* Kilde: Kongehusets hjemmeside
* Norges konger : fra Harald Hårfagre til Harald V  ISBN 82-478-0061-6
* Roskilde DomkirkeDomkirkens historie med omtale av de som er begravet i domkirken
*
* Norges kongerekke, NRK